«Omikron» shtammi bilan bog‘liq dastlabki holat 1 dekabr kuni Kaliforniyada aniqlangandi. Foto: Reuters Koronavirusning yangi «omikron» shtammi ilk bor Kaliforniyada bir kishida aniqlanganidan besh kun o‘tgach, AQShning 19 shtatida qayd etildi, deb yozadi The Washington Post. Qayd etilishicha, bu yangi shtammning o‘ta yuqumliligini bildiradi. Ammo mamlakatdagi holatlarning aksariyati «delta» shtammi bilan bog‘liq. AQShda 7 dekabr holatiga koronavirus yuqtirganlar soni 49,3 million va vafot etganlar 786 ming nafarni tashkil etmoqda. «Omikron» shtammi bilan bog‘liq dastlabki holat 1 dekabr kuni Kaliforniyada aniqlangandi. Ma’lumot berilishicha, virusni yuqtirgan bemor Janubiy Afrikadan kelgan va koronavirusga qarshi to‘liq emlangan bo‘lgan.